Xdolls se deure bly oop | Netwerk24
24 Maart 2018 20:30
Lede van die stadsraad in Parys, Frankryk, het 'n mosie verwerp wat 'n onderneming teiken waar kliënte €89 (sowat R1 295) betaal om 'n uur lank saam met 'n sekspop gemaak van silikoon deur te bring, berig die BBC.
Kommunistiese raadslede en feministiese groepe het 'n beroep op die stadsraad gedoen om die moontlikheid te ondersoek om die onderneming Xdolls se deure toe te maak.
Hulle voer aan dat Xdolls vroue verneder en dat dit in werklikheid 'n bordeel is.
Die besit of bedryf van 'n bordeel in Frankryk is onwettig.
Die polisie het die onderneming voor die raadsvergadering besoek en verklaar dat geen wette oortree word nie.
"Hierdie onderneming, met hiper-realistiese mensagtige poppe, is die jongste uitvinding om bordele terug te bring," sê die kommunistiese raadslede Nicolas Bonnet Oulaldj en Hervé Begue in 'n verklaring.